88. ΝΟΜΟΣ υπ’ αριθ. 287 της 1/6 Απρ. 1976 (ΦΕΚ Α΄78) Περί μέτρων τινών αφορώντων εις τους υπηρετούντας εις παραμεθορίους περιοχάς δημοσίους πολιτικούς υπαλλήλους. Περιελήφθη εις την κωδικοποίησιν Π.Δ. 611/1977 (κατωτ. αριθ.93). (Αντιστοιχίαν των άρθρων βλ. εις Παράρτημα της Κωδικοποιήσεως). Παρατίθενται κατωτέρω διατάξεις μη περιληφθείσαι εις την κωδικοποίησιν. Μετεγγραφή εις Πανεπιστημιακάς Σχολάς. Άρθρ.3. – 1.Φοιτηταί Ανωτάτων Εκπαιδευτικών Ιδρυμάτων της ημεδαπής, υπάλληλοι του Δημοσίου ή Νομικών Προσώπων Δημοσίου Δικαίου υπηρετούντες ή μετατιθέμενοι εις περιοχάς των Νομών Ξάνθης, Ροδόπης και Έβρου και εις τας νήσους Λήμνον και Άγιον Ευστράτιον, ως και σύζυγοι και τέκνα αυτών, φοιτηταί των αυτών Ιδρυμάτων, δύνανται να μετεγγράφωνται εις οιονδήποτε έτος σπουδών καθ’ υπέρβασιν του κατά τας κειμένας διατάξεις καθορισθέντος ποσοστού μετεγγραφομένων εις αντιστοίχους Σχολάς ή Τμήματα Σχολών του Πανεπιστημίου Θράκης. Προκειμένου όμως περί σπουδαστών Ανωτέρων, Μέσων ή Κατωτέρων Σχολών, ούτοι μετεγγράφονται εις αντίστοιχον εν τη έδρα ή εγγυτέραν προς την έδραν της υπηρεσίας του υπαλλήλου Σχολήν. Αι προς μετεγγραφήν αιτήσεις μετά των απαιτουμένων δικαιολογητικών υποβάλλονται μέχρι της 31ης Δεκεμβρίου εκάστου έτους εις την Γραμματείαν της οικείας Σχολής. Διορισμοί Εκπαιδευτικών Άρθρ.4. – (Καταργήθηκε από την παρ.7 άρθρ.13 Νόμ.1351/1983, ΦΕΚ Α΄56, τόμ.31, σελ.34,304). 2.Ε.β.87-88 Υπαλληλικός Κώδικας Διορισμοί Δημοσίων Υπαλλήλων Άρθρ.5. – 1.Προκειμένης πληρώσεως κενών οργανικών θέσεων των Κλάδων Α1 Γεωπονικού, Α2 Δασολογικού, Α3 Κτηνιατρικού, Α9 Ιχθυολόγων και Β2 Δασικού, Υπηρεσιών Παραμεθορίων Περιοχών, του Υπουργείου Γεωργίας, δύνανται να διορίζωνται, κατά παρέκκλισιν των κειμένων διατάξεων μόνον ως προς την σειράν διορισμού, οι δι’ αιτήσεώς των εκδηλούντες σχετικήν επιθυμίαν, τηρουμένης πάντως επί πλειόνων της μεταξύ αυτών σειράς διορισμού κατά τας κειμένας διατάξεις. 2.Προκειμένης πληρώσεως κενών οργανικών θέσεων Μηχανικών Α΄ Κατηγορίας και Υπομηχανικών του Υπουργείου Δημοσίων Έργων, διδακτικού προσωπικού Παιδαγωγικών Ακαδημιών του Υπουργείου Εθνικής Παιδείας και Ιατρών του Υπουργείου Κοινωνικών Υπηρεσιών, Παραμεθορίων Περιοχών, δύνανται να διορίζωνται οι δι’ αιτήσεώς των εκδηλούντες σχετικήν επιθυμίαν, τηρουμένης πάντως επί πλειόνων της μεταξύ αυτών σειράς διορισμού κατά τας κειμένας διατάξεις. 3.Οι κατά τας προηγουμένας παραγράφους 1 και 2 διοριζόμενοι αναλαμβάνουν την υποχρέωσιν όπως υπηρετήσουν εις τας περιοχάς ταύτας επί μίαν τουλάχιστον συνεχή 5ετίαν, απαγορευομένης απολύτως και δι’ οιονδήποτε λόγον της αποσπάσεως, μεταθέσεως ή μετατάξεως των εν τη παρ.1 αναφερομένων εκ των παραμεθορίων περιοχών κατά την πενταετίαν ταύτην. Άρσις κωλύματος εντοπιότητος Άρθρ.6. – 1.(Περιελήφθη εις το άρθρ.84 της κωδικοποιήσεως Π.Δ.611/1977, κατωτ. αριθ.93). 2.Επιφυλασσομένων των διατάξεων της προηγουμένης παραγράφου, η επί τη αιτήσει υπαλλήλου, καταγομένου εκ παραμεθορίου περιοχής, μετάθεσις ή τοποθέτησίς του εις υπηρεσίαν του αυτού Υπουργείου εδρεύουσαν εις την περιοχήν του εξ ου κατάγεται Νομού εφ’ όσον υφίστανται κεναί θέσεις του Κλάδου και του βαθμού του υπαλλήλου, είναι υποχρεωτική. Ούτος μετατίθεται, μετά γνώμην του οικείου Συμβουλίου, εις την περιφέρειαν ετέρου Νομού, εφ’ όσον τιμωρηθή πειθαρχικώς δια παράπτωμα, συνιστών μεροληπτικήν άσκησιν των καθηκόντων του. 3.Αι διατάξεις της προηγουμένης παραγράφου δεν ισχύουν δια τους πολιτικούς δημοσίους υπαλλήλους δι’ ους υφίσταται κώλυμα εντοπιότητος κατ’ άλλας ειδικάς περί τούτων διατάξεις. 4.Αι διατάξεις της παρ.2 του παρόντος άρθρου εφαρμόζονται αναλόγως και επί των υπαλλήλων της Αγροτικής Τραπέζης της Ελλάδος. Σύμφωνα με την παρ.Β10 άρθρ.16 Νόμ.1566/1985 (ΦΕΚ Α΄167), (τόμ.32, σελ.116,303) οι διατάξεις του άνω άρθρου δεν εφαρμόζονται για τις μεταθέσεις εκπ/κών της πρωτοβάθμιας και δευτεροβάθμιας εκπ/σης. Ειδικαί διατάξεις Άρθρ.10. – 1.Δι’ αποφάσεων του Υπουργού Συντονισμού και Προγραμματισμού, δύναται να προσλαμβάνωνται, δια την κάλυψιν τοπικών κατά περίπτωσιν αναγκών των Υπηρεσιών και Γραφείων Περιφερειακής Αναπτύξεως του Υπουργείου Συντονισμού και Προγραμματισμού, μέχρι 15 εν συνόλω ειδικοί επιστήμονες επί συμβάσει ιδιωτικού δικαίου ηυξημένων προσόντων προσιδιαζόντων προς τα θέματα Περιφερειακής Αναπτύξεως, των αποδοχών των καθοριζομένων, δια της αυτής αποφάσεως, κατά παρέκκλισιν των διατάξεων του Ν.Δ.1198/1972. 2.Επιτρέπεται η πρόσληψις εις τας εν τη παρ.1 του παρόντος άρθρου θέσεις ή εις θέσεις επί συμβάσει ιδιωτικού δικαίου, προβλεπομένας υπό του Π.Δ.737/1975, καθηγητών και υφηγητών Πανεπιστημίου ή άλλης ισοτίμου Ανωτάτης Σχολής, οίτινες ως εκ της ιδιότητός των και της επιστημονικής καταρτίσεως δύναται να συντρέξουν εις το έργον των Υπηρεσιών Περιφερειακής Αναπτύξεως. 3.Εις το προσωπικόν της προηγουμένης παραγράφου παρέχεται από του διορισμού των ειδικόν προσωρινόν επίδομα καθοριζόμενον δι’ αποφάσεως του Υπουργού Συντονισμού και Προγραμματισμού. 4.Η δαπάνη εκ της εφαρμογής του παρόντος άρθρου θα βαρύνη τον Προϋπολογισμόν Δημοσίων Επενδύσεων. Άρθρ.12. – 1.Οι δια του από 3.5.1974 (ΦΕΚ 183/ τ.Γ΄/9.5.1974) Π.Δ/τος μεταφερθέντες εις το Υπουργείον Βιομηχανίας πάσης σχέσεως υπάλληλοι εκ των καταργηθέντων Υπουργείων Εθν. Οικονομίας και Προγραμματισμού και Κυβερνητικής Πολιτικής, επανέρχονται αυτοδικαίως εις το Υπουργείον Συντονισμού και Προγραμματισμού μετά των θέσεων ας νυν κατέχουν, προς κάλυψιν αναγκών, κυρίως των Υπηρεσιών Περιφερειακής Αναπτύξεως, εντασσόμενοι αυτοδικαίως οι εκ τούτων μόνιμοι με τον ον κέκτηνται έκαστος βαθμόν εις την αντίστοιχον Κατηγορίαν και Κλάδον, εκτός εάν εντός ανατρεπτικής προθεσμίας ενός μηνός από της ισχύος του παρόντος δηλώσουν προς τον Υπουργόν Συντονισμού και Προγραμματισμού ότι προτιμούν την εις το Υπουργείον Βιομηχανίας παραμονήν των. 2.Η σειρά αρχαιότητος μεταξύ των δια του  παρόντος  μεταφερομένων  μονίμων υπαλλήλων και  (Αντί για τη σελ.316,707(δ) Σελ.316,707(ε) Υπαλληλικός Κώδικας 2.Ε.β.88 των παρά τω Υπουργείω Συντονισμού και Προγραμματισμού υπηρετούντων, εις ους ούτοι εντάσσονται Κλάδους, καθορίζεται εκ του χρόνου της εν τω βαθμώ υπηρεσίας εκάστου και εν περιπτώσει ίσου χρόνου εν αυτώ, βάσει του συνολικού χρόνου πραγματικής δημοσίας υπηρεσίας αυτών, εν τω πλαισίω πάντως και υπό τους περιρισμούς του άρθρ.3 παρ.4 περίπτ.α΄ του Νόμ.51/1975. 3.Προς κάλυψιν αναγκών των Υπηρεσιών Περιφερειακής Αναπτύξεως, υπάλληλοι ειδικών προσόντων (μεταπτυχιακαί σπουδαί εις την Οικονομικήν Ανάπτυξιν ή Οικονομικήν Ανάλυσιν), έχοντες προϋπηρεσίαν εις το Υπουργείον Συντονισμού και Προγραμματισμού, επιτρέπεται όπως μεταταγούν εις το Υπουργείον τούτο εξ άλλων Υπουργείων, δια κοινής αποφάσεως του Υπουργού Συντονισμού και Προγραμματισμού και του αρμοδίου κατά περίπτωσιν Υπουργού, μετά γνωμοδότησιν των οικείων Υπηρεσιακών Συμβουλίων, εντός εξαμήνου από της ισχύος του παρόντος. Άρθρ.13. – Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.